Lav et referat af nedenstående tekst:

Tekst:
På Facebooks salgsfora Marketplace, er der dukket en speciel vare op. Nemlig al møblementet fra en kirke. Og prisen er ikke fastsat, så det er bare at byde på de farverige bænke, alter, knæfald og prædikestol. Det hele kommer fra Badskær Kirke tæt ved Dybvad i Hørby Sogn. Her solgte menigheden det specielle møblement til en mand fra Hjallerup, fordi kirken skulle moderniseres, forklarer menighedsrådsformand Henning Holm Olesen: - Vi har ryddet hele kirken for stole og bænke, så den kan blive lavet om til en anden slags kirke. En eventkirke, kalder vi det. Ikke bevaringsværdige Menigheden har fået særlig tilladelse til at skille sig af med al den gamle indmad fra kirken. For det er netop ikke så gammelt, at det er værd at gemme, siger både Kirkeministeriet, Nationalmuseet og diverse kirkekonsulenter. - Den kongelige bygningsinspektør sagde, at der ikke var særlig historisk værdi i det, andet end det lokale, så det kunne vi godt skille os af med. Men vi var kede af bare at skulle brænde det på et sankthansbål, siger Henning Holm Olesen. - Hvis det var 1000 år gammelt, var det en anden sag. Så havde vi selvfølgelig aldrig fået lov til bare at skaffe det af vejen. Håber det bliver brugt til noget særligt Og derfor blev kirke-møblerne altså solgt til en overkommelig pris for køberen. Men det var godt nok ikke lige tanken, at møblementet skulle ende på Facebook, hvor det nu er til salg i et samlet sæt. Man skal altså købe hele baduljen, hvis man vil have det. - Det er måske knapt så muntert, som en kirke i Frankrig, som vi havde drømt om. Men vi har ingen ønsker om at skulle have indflydelse på det, siger menighedsrådsformanden. Ønsketænkningen fra Henning Holm Olesen er alligevel, at møblerne ender med at blive brugt til noget særligt. - Men det kan ikke holde til at stå ude, så vil det rådne i løbet af et år, understreger han. Men har møblerne ikke en religiøs værdi - særligt prædikestolen? - Når det flyttes ud af det kirkelige rum, er det et møbel som så mange andre. Især når det ikke er ældre. Men for dem, der har været i sognet altid, vil det nok have en affektionsværdi. Hvis man vil se den nye eventkirke i Badskær ved Dybvad, så er der indvielse af det nye kirkerum til august.

Referat:
Badskær Kirke skal omdannes til en "eventkirke", og derfor har menigheden skilt sig af med det gamle inventar.